ร้านนี้ชื่อเหมือนหนังจีนกำลังภายใน เป็นร้านรถเข็นเล็กๆ แต่ดูจากไม้ย่างเป็นร้อยๆ ไม้ที่กำลังเสียบกล้วยอยู่ก็พอจะเดารสชาดได้ว่าไม่ธรรมดา พอได้ลองแล้วก็ไม่ผิดหวังครับ (ขอคาราวะท่านเจ้าสำนักปิ้งกล้วยอิงฟ้า)

กล้วยนิ่มกำลังดี ไม่สุกไม่ห่ามเกินไป ลูกกระทัดรัดหั่นครึ่งแล้วพอดีคำ น้ำราดหอมหวานติดลิ้นกินแล้วติดใจเดินกลับไปสั่งเพิ่มอีก 2 ชุด ราคาชุดละ 25 บาท กำลังพออิ่มสำหรับคนเดินทาง มีทั้งราดและแยกน้ำ ใครผ่านมาแวะอุดหนุนกันได้ พ่อค้าแม่ค้าน่ารักอัธยาศัยดีครับ ^^

ข้อติเดียวคือน่าจะทำพลาสติกครอบร้านเสียหน่อยเพราะอยู่ริมถนนน่าจะฝุ่นเยอะ ช่วยเรื่องจิตวิทยาของผู้ซื้อได้ดีทีเดียวครับ